**Doložka zlučiteľnosti**

**návrhu právneho predpisu s právom Európskej únie**

**1. Navrhovateľ zákona:** Ministerstvo životného prostredia Slovenskej republiky

**2. Názov návrhu zákona:** Návrh zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov

**3. Predmet návrhu zákona je upravený v práve Európskej únie:**

a) v primárnom práve

Čl. 114 a čl. 191 až 193 Zmluvy o fungovaní Európskej únie

b) v sekundárnom práve

Smernica Európskeho Parlamentu a Rady 94/62/ES z 20. decembra 1994 o obaloch a   
 odpadoch z obalov (Ú. v. ES L 365, 31.12.1994) v platnom znení

gestor: Ministerstvo životného prostredia Slovenskej republiky

Smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999; Mimoriadne vydanie Ú. v. EÚ, kap. 15/zv. 4) v platnom znení

gestor: Ministerstvo životného prostredia Slovenskej republiky

Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008) v platnom znení

gestor: Ministerstvo životného prostredia Slovenskej republiky

Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (prepracované znenie) (Ú.v. EÚ L 334, 17.12.2010)

gestor: Ministerstvo životného prostredia Slovenskej republiky

Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (prepracované znenie) (Ú. v. EÚ L 197, 24.7.2012) v platnom znení

gestor: Ministerstvo životného prostredia Slovenskej republiky

Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 12.7.2006) v platom znení

gestor: Ministerstvo životného prostredia Slovenskej republiky

Smernica Európskeho parlamentu a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd (Ú. v. EÚ L 143, 30.4.2004; Mimoriadne vydanie Ú. v. EÚ, kap. 15/zv. 8) v platnom znení  
gestor: Ministerstvo životného prostredia Slovenskej republiky

Nariadenie Európskeho parlamentu a Rady (ES) č. 166/2006 z 18. januára 2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES (Ú. v. EÚ L 33, 4.2.2006) v platnom znení  
gestor: Ministerstvo životného prostredia Slovenskej republiky

Vykonávacie rozhodnutie Komisie (EÚ) 2019/1741 z 23. septembra 2019, ktorým sa stanovuje formát a frekvencia údajov, ktoré majú členské štáty sprístupňovať na účely oznamovania podľa nariadenia Európskeho parlamentu a Rady (ES) č. 166/2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES (Ú. v. EÚ L 267, 21.10.2019) v platnom znení

gestor: Ministerstvo životného prostredia Slovenskej republiky

Vykonávacie rozhodnutie Komisie (EÚ) 2018/1135 z 10. augusta 2018, ktorým sa stanovuje typ, formát a frekvencia informácií, ktoré majú členské štáty sprístupňovať na účely podávania správ o vykonávaní smernice Európskeho parlamentu a Rady 2010/75/EÚ o priemyselných emisiách (Ú. v. EÚ L205, 14.8.2018)

gestor: Ministerstvo životného prostredia Slovenskej republiky

Nariadenie Európskeho parlamentu a Rady (ES) č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS), ktorým sa zrušuje nariadenie (ES) č. 761/2001 a rozhodnutia Komisie 2001/681/ES a 2006/193/ES (Ú. v. EÚ L 342, 22.12.2009) v platnom znení

gestor: Ministerstvo životného prostredia Slovenskej republiky

Vykonávacie rozhodnutie Komisie (EÚ) 2021/2326 z 30. novembra 2021, ktorým sa podľa smernice Európskeho parlamentu a Rady 2010/75/EÚ stanovujú závery o najlepších dostupných technikách (BAT) pre veľké spaľovacie zariadenia (Ú. v. EÚ L 469, 30.12.2021)

gestor: Ministerstvo životného prostredia Slovenskej republiky

Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22. 11. 2008) v platnom znení

gestor: Ministerstvo životného prostredia Slovenskej republiky

c) v judikatúre Súdneho dvora Európskej únie

Je obsiahnutá v judikatúre Súdneho dvora Európskej únie.

*Rozsudok Súdneho dvora Európskej únie vo veci C-323/13 Komisia vs. Taliansko*

Výrok rozsudku:

1. Talianska republika tým, že

* neprijala všetky opatrenia potrebné na zabránenie tomu, aby časť komunálneho odpadu ukladaného na skládky SubATO v Ríme, s vylúčením skládky v Cecchina, a na skládky SubATO v Latina, nepodliehala spracovaniu, ktoré zahŕňa vhodný výber rôznych častí odpadov a stabilizáciu ich organickej časti, nesplnila povinnosti, ktoré jej vyplývajú z článku 1 ods. 1 v spojení s článkom 6 písm. a) smernice Rady 1999/31/ES z 26. apríla 1999 o skládkach odpadov, ako aj z článkov 4 a 13 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc,
* v regióne Lazio nevytvorila integrovanú a vhodnú sieť zariadení pre nakladanie z odpadmi, v rámci ktorej by sa zohľadnili najlepšie dostupné techniky, nesplnila povinnosti, ktoré jej vyplývajú z článku 16 ods. 1 smernice 2008/98/ES.

1. Talianska republika je povinná nahradiť trovy konania.

*Rozsudok Súdneho dvora Európskej únie vo veci C-529/15 v konaní vo veci Folk.*

Výrok rozsudku:

1. Článok 17 smernice Európskeho parlamentu a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd, zmenenej a doplnenej smernicou Európskeho parlamentu a Rady 2009/31/ES z 23. apríla 2009, sa má vykladať v tom zmysle, že s výhradou overení, ktoré prislúchajú vnútroštátnemu súdu, je uvedená smernica z hľadiska *ratione temporis* uplatniteľná na environmentálne škody, ku ktorým došlo po 30. apríli 2007, ktoré však boli spôsobené prevádzkou zariadenia, ktoré bolo v súlade s právnou úpravou o vodách povolené a spustené do prevádzky pred týmto dňom.

2. Smernica 2004/35, zmenená a doplnená smernicou 2009/31, a najmä jej článok 2 ods. 1 písm. b), sa má vykladať v tom zmysle, že bráni vnútroštátnemu ustanoveniu, ktoré všeobecným spôsobom a automaticky z pojmu „environmentálna škoda“ vylučuje škodu, ktorá má závažné nepriaznivé účinky na ekologický, chemický a/alebo kvantitatívny stav alebo ekologický potenciál príslušných vôd, iba z dôvodu, že škoda je krytá povolením vydaným na základe tohto vnútroštátneho práva.

3.  V prípade, že povolenie bolo podľa vnútroštátnych ustanovení vydané bez preskúmania splnenia podmienok uvedených v článku 4 ods. 7 písm. a) až d) smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, vnútroštátny súd sám osebe nie je povinný overiť, či sú splnené podmienky stanovené v tomto ustanovení na účely zistenia existencie environmentálnej škody v zmysle článku 2 bodu 1 písm. b) smernice 2004/35, zmenenej a doplnenej smernicou 2009/31.

4.  Články 12 a 13 smernice 2004/35, zmenenej a doplnenej smernicou 2009/31, sa majú vykladať v tom zmysle, že bránia ustanoveniu vnútroštátneho práva, ako je ustanovenie dotknuté vo veci samej, ktoré neumožňuje osobám s rybárskym povolením podať návrh na začatie konania týkajúceho sa environmentálnej škody v zmysle článku 2 bodu 1 písm. b) uvedenej smernice.

**4. Záväzky Slovenskej republiky vo vzťahu k Európskej únii:**

a) lehota na prebratie príslušného právneho aktu Európskej únie, príp. aj osobitná lehota účinnosti jeho ustanovení

Predkladaným návrhom zákona nedochádza k implementácií ani transpozícií novoprijatej európskej legislatívy.

|  |
| --- |
|  |

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

1. **Konanie o porušení zmlúv č. INFR(2017)2035 v štádiu žaloby podanej na Súdny dvor Európskej únie** zo strany Európskej komisie dňa 26. januára 2023. Európska komisia sa rozhodla postúpiť Súdnemu dvoru Európskej únie prípad Slovenska z dôvodu nedodržania článku 14 písm. a) a b) v spojení s čl. 13 smernice 1999/31/ES v platnom znení za to, že nerekultivovalo a neuzavrelo niekoľko skládok, ktoré nie sú v súlade s požiadavkami smernice 1999/31/ES v platnom znení. Z dôvodu nesúladu so smernicou zaslala Komisia v apríli 2017 Slovensku formálne oznámenie, po ktorej v marci 2019 nasledovalo odôvodnené stanovisko. Stále je potrebné prijať opatrenia v prípade 21 slovenských skládok, nakoľko neboli rekultivované a definitívne uzavreté, ako sa vyžaduje v smernici.
2. **Konanie o porušení zmlúv č. INFR(2021)2168 v štádiu formálneho oznámenia** C(2021)7466 final zo dňa 12. novembra 2021 týkajúce sa nesplnenia povinností vyplývajúcich z článku 1 ods. 1, článku 2 písm. h) a článku 6 písm. a) smernice 1999/31/ES v platnom znení, ako aj z článkov 4 a 13 a článku 16 ods. 1 smernice 2008/98/ES v platnom znení.
3. **Konanie o porušení zmlúv č. INFR(2020)2281 v štádiu formálneho oznámenia** C(2020) 6104 final zo dňa 30. októbra 2020 týkajúce sa nesprávnej transpozície článku 3 ods. 44, článku 14 ods. 1 písm. d) a e), článku 20 ods. 3, článku 36 ods. 1, článku 44 a článku 50 ods. 7 smernice 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia).
4. **Konanie o porušení zmlúv č. INFR(2014)4190 v štádiu dodatočného formálneho oznámenia** C(2022) 209 final zo dňa 9. februára 2022 týkajúce sa nesplnenia povinností vyplývajúcich z transpozície článku 3 ods. 2 písm. a) smernice Európskeho parlamentu a Rady 2001/42/ES z 27. júna 2001 o posudzovaní účinkov určitých plánov a programov na životné prostredie; článku 4 ods. 2 v spojení s časťou 3 písm. h) prílohy II a článku 4 ods. 3 v spojení s prílohou III k smernici Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie; článku 4 ods. 1 v spojení s článkom 11 a článkom 4 ods. 7 smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva; a článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.
5. **Konanie o porušení zmlúv č. INFR(2023)0103 v štádiu formálneho oznámenia** C(2023) 2000 final zo dňa 22. marca 2023 týkajúce sa neoznámenia transpozičných opatrení smernice Európskeho parlamentu a Rady (EÚ) 2020/2184 zo 16. decembra 2020 o kvalite vody určenej na ľudskú spotrebu (prepracované znenie).
6. **Šetrenie v rámci EU Pilot č. EUP (2018)9334** vo veci nesprávneho uplatňovania smernice 1999/31/ES v platnom znení a smernice 2008/98/ES v platnom znení.

c) informácia o právnych predpisoch, v ktorých sú uvádzané právne akty Európskej únie už prebraté spolu s uvedením rozsahu ich prebratia, príp. potreby prijatia ďalších úprav

* Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov
* Zákon č. 39/2013 Z. z. o integrovanej prevencii a o zmene a doplnení niektorých zákonov v znení neskorších predpisov
* Zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov
* Vyhláška Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov
* Vyhláška Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov
* Vyhláška Ministerstva životného prostredia Slovenskej republiky č. 382/2018 Z. z. o skládkovaní odpadov a o uskladnení odpadovej ortuti v znení vyhlášky Ministerstva životného prostredia Slovenskej republiky č. 26/2021 Z. z.
* Vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov

**5. Návrh zákona je zlučiteľný s právom Európskej únie:**

úplne